बुवा संघीय सांसद, छोरा मुख्यमन्त्री
मधेश प्रदेशको मुख्यमन्त्रीमा जनमत पार्टीका सांसद सतिशकुमार सिंह नियुक्त भएका छन् । शुक्रबार प्रदेश प्रमुख सुमित्रा सुवेदी भण्डारीले सिंहलाई मुख्यमन्त्रीमा नियुक्त गरेकी हुन् । सिंह एमालेका २४ सहित ६ दलका ५५ सांसदको समर्थनमा मुख्यमन्त्री बनेका हुन् । 
राजविराज — मधेश प्रदेशको मुख्यमन्त्रीमा जनमत पार्टीका सांसद सतिशकुमार सिंह नियुक्त भएका छन् । शुक्रबार प्रदेश प्रमुख सुमित्रा सुवेदी भण्डारीले सिंहलाई मुख्यमन्त्रीमा नियुक्त गरेकी हुन् । सिंह एमालेका २४ सहित ६ दलका ५५ सांसदको समर्थनमा मुख्यमन्त्री बनेका हुन् । सिंहले पालिका अध्यक्ष हुँदै मुख्यमन्त्रीसम्मको यात्रा तय गरेका हुन् । शरतसिंह भण्डारी नेतृत्वको तत्कालीन राष्ट्रिय मधेश समाजवादी पार्टी र राजपा हुँदै उनी जनमत पार्टीबाट प्रदेश सांसद चुनिएका थिए । प्रदेशसभा निर्वाचनको केही दिनअघि मात्र उनी जनमत पार्टीमा प्रवेश गरेका थिए । सप्तरीको तिलाठी कोइलाडी गाउँपालिका–४ कोइलाडी गाउँका सतिश ०७४ को स्थानीय तह निर्वाचनमा तत्कालीन राजपाबाट गाउँपालिका अध्यक्षमा निर्वाचित भएका थिए । ५ वर्षपछि भएको चुनावमा भने उनी पराजित भए । स्थानीय तहमा पराजित भएको केही महिनामै भएको प्रदेशसभा चुनावमा भने उनी विजयी भए । बुवा पनि राजनीतिमामुख्यमन्त्री सिंहका बुवा पनि राजनीतिमा रहेका छन् । उनका बुवा शेखरकुमार सिंह अहिले राष्ट्रिय सभा सदस्य रहेका छन् । शेखरकुमार ०७६ सालमा राष्ट्रिय सभा सदस्यमा निर्वाचित भएका थिए । उनी अहिले लोकतान्त्रिक समाजवादी पार्टी(लोसपा)मा आबद्ध छन् । लोसपा अहिले संघ र प्रदेश दुवैमा प्रतिपक्षमा रहेको छ । 